Mu peapöörituste juhtumitele ei ole perearst(id) leidnud mingit seletust, alates aastast 2004. Vereproove on võetud korduvalt, aga mitte kunagi ei ole  uuritud mu verd puugihaiguste suhtes, sest ma pole osanud seda nõuda (kõlab tobedalt, tean). Olen arvanud, et kui võetakse vereproov, siis borrelioos (või entsefaliit) ka avastatakse, kui see on. Enne kui mu kallis tütar meedikuks hakkas, ma tõesti ei teadnud, et selleks, et borrelioosi verest avastada, tuleb seda sealt spetsiaalselt otsida. Arstile olen puugikahtlustest rääkinud küll, lihtsalt niisama ebamäärast juttu, et olen neilt palju hammustada saand, aga kunagi pole puugihaiguste avastamiseks mult  vereproove võetud. Mitte kunagi. Ilmselt pole peapööritus olnud piisav sümptom.